
U  I M E  R E P U B L I K E  H R V A T S K E

R J E Š E N J E


Trgovački sud u Rijeci po sutkinji Emi Brdovčak, odlučujući o zahtjevu FINANCIJSKE AGENCIJE (dalje: FINA), za provedbu skraćenog stečajnog postupka nad dužnikom NONO d.o.o. Viškovo, Viškovo 47, OIB: 62743761267, 24. listopada 2018.,


r i j e š i o   j e

Odbacuje se zahtjev FINE od 17. kolovoza 2018. za provedbu skraćenog stečajnog postupka nad dužnikom NONO d.o.o. Viškovo, Viškovo 47, OIB: 62743761267.


Obrazloženje

Predlagatelj je 17. kolovoza 2018. podnio sudu zahtjev za provedbu skraćenog stečajnog postupka nad dužnikom NONO d.o.o. Viškovo, Viškovo 47, OIB: 62743761267.

Nakon podnošenja zahtjeva, predlagatelj je dostavio potvrdu o blokadi računa i novčanih sredstava dužnika od 18. listopada 2018. iz koje proizlazi da na dan izdavanja potvrde na računima i novčanim sredstvima dužnika nema blokade te da nema nepodmirenih obveza. 

Prema odredbi čl. 428. Stečajnog zakona (Narodne novine broj 71/15 i 104/17; dalje: SZ) sud će provesti skraćeni stečajni postupak nad pravnom osobom ako su ispunjene slijedeće pretpostavke: 
-	ako nema zaposlenih, 
-	ako u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana,   
-	ako nisu ispunjene pretpostavke za pokretanje drugog postupka radi brisanja iz sudskoga registra. 

S obzirom na to da navedena pravna osoba u Očevidniku redoslijeda osnova za plaćanje više nema evidentirane neizvršene osnove za plaćanje u neprekinutom razdoblju od 120 dana, odnosno računi i novčana sredstva joj nisu u blokadi, nisu ispunjene pretpostavke za provedbu skraćenog stečajnog postupka.

Slijedom navedenoga, a na temelju citiranih zakonskih odredbi, riješeno je kao u izreci ovog rješenja.

U Rijeci 24. listopada 2018.
 
  Sutkinja 
Ema Brdovčak 




UPUTA O PRAVNOM LIJEKU
Protiv ovog rješenja dopuštena je žalba u roku od 8 dana. Žalba se podnosi ovom sudu u dva istovjetna primjerka, a o žalbi odlučuje Visoki trgovački sud Republike Hrvatske.      

